Κορνήλιος Μιχαηλίδης

Ο Κορνήλιος Βίκτωρ Μιχαηλίδης (Αθήνα, 2 Ιουλίου 1989) είναι Έλληνας διευθυντής ορχήστρας, πιανίστας και πιλότος. Από το 2016 έχει αναλάβει την καλλιτεχνική διεύθυνση του Φεστιβάλ Κλασικής Μουσικής Κουφονησίων. Θεωρείται ένας από τους διαπρεπέστερους και δραστήριους αρχιμουσικούς της γενιάς του, έχοντας στο ενεργητικό του τακτικές συνεργασίες με τις κρατικές ορχήστρες Αθηνών και Θεσσαλονίκης και καλλιτέχνες παγκοσμίου βεληνεκούς.

 Βιογραφία 
Ο Μιχαηλίδης γεννήθηκε στις 2 Ιουλίου του 1989 στην Αθήνα και είναι γιος του ομποΐστα Βαγγέλη Χριστόπουλου και της πιανίστας Ναταλίας Μιχαηλίδου. Ετεροθαλής αδερφός του είναι ο αρχιμουσικός και ομποΐστας Βασίλης Χριστόπουλος.

Έχοντας διακεκριμένους μουσικούς στο στενό του περιβάλλον, έλαβε τα πρώτα του μουσικά μαθήματα εξ απαλών ονύχων. Στην ηλικία των τεσσάρων, ξεκίνησε να μελετά πιάνο και αργότερα, με δική του πρωτοβουλία, να ασχολείται με το βιολί, γεγονός που τον παρακίνησε να γίνει μέλος νεανικής ορχήστρας που διατηρούσε το σχολείο του και να συμμετάσχει σε συναυλίες στο Μέγαρο Μουσικής Αθηνών και το Ωδείο Ηρώδου του Αττικού.

 Δισκογραφία 

 Atmospheriques, Vol.1 (Sono Luminus, 2022)
 Theodorakis: Helikon (Berlin Classics, 2025)
 Mikis Theodorakis (Genuin Classics, 2025)

 Παραπομπές 

 Εξωτερικοί σύνδεσμοι 


 Σελίδα στο YouTube
 Σελίδα στο instagram
 Σελίδα στο Spotify
 Σελίδα στο iTunes

Κατηγορία:Έλληνες διευθυντές ορχήστρας
Κατηγορία:Έλληνες πιανίστες
Κατηγορία:Έλληνες πιλότοι